KENYATAAN MEDIA OLEH KETUA PENGARAH JABATAN PENGANGKUTAN JALAN MALAYSIA SEMPENA PELAKSANAAN SISTEM MATA DEMERIT 2017 Sistem Mata Demerit diperkenalkan bertujuan untuk meningkatkan kesedaran dan kepatuhan pemandu kenderaan motor terhadap peraturan lalu lintas. Pemandu yang kerap melakukan kesalahan lalulintas serta mempunyai banyak rekod kesalahan lebih cenderung untuk membahayakan pengguna jalan raya yang lain. Pelaksanaan Sistem Mata Demerit dilihat dapat membendung seseorang pemandu kenderaan motor itu daripada berterusan melakukan kesalahan dan akhirnya menyumbang kepada berlakunya kemalangan serta kehilangan nyawa. Sistem Mata Demerit ini telah dilaksanakan di beberapa buah Negara termasuk negara-negara maju seperti United Kingdom, Australia, Canada, German, Singapore dan lain - lain yang mana ternyata memberikan kesedaran dan peringatan seterusnya menyumbang kepada penurunan kadar kemalangan dan kematian di jalanraya. Seseorang pemandu kenderaan motor akan dikenakan mata demerit apabila mereka didapati melakukan kesalahan lalulintas. Mata demerit yang diberikan adalah berdasarkan jenis kesalahan yang telah disabitkan atau yang telah dikompaunkan. Mata-mata ini akan terkumpul dan apabila mencapai jumlah yang ditetapkan tindakan berikut akan diambil: PEMEGANG LESEN MEMANDU KOMPETEN (CDL) Mata Terkumpul Tindakan Tempoh Gantung 20 Mata Pertama Amaran
20 Mata Kedua Gantung Kali Pertama 6 - 8 Bulan
20 Mata Ketiga Gantung Kali Kedua 8 - 10 Bulan 20 Mata Keempat Gantung Kali Ketiga 10 - 12bulan CDL Dibatalkan - Tiga Kali Penggantungan Dalam Tempoh 5 Tahun PEMEGANG LESEN MEMANDU PERCUBAAN (PDL) Mata Terkumpul Tindakan Tempoh Gantung 20 Mata Pertama Batal
Pemegang lesen yang telah mencapai jumlah mata demerit yang membolehkan tindakan amaran/gantung/batal dikenakan akan diberikan notis tentang tindakan yang bakal dikenakan. Penggantungan/Pembatalan lesen memandu akan bermula sebaik sahaja lesen memandu diserahkan oleh pemegang lesen tersebut atau selepas tempoh 21 hari notis pemberitahuan tindakan dikeluarkan. Mana-mana pemandu yang lesen memandunya digantung atau dibatalkan perlu menyerahkan lesen memandu di mana-mana pejabat JPJ seterusnya dilarang untuk memandu kenderaan motor. Sekiranya disabitkan kesalahan memandu semasa lesen memandu digantung atau batal, mereka BOLEH DIDENDA TIDAK KURANG DARIPADA TIGA RIBU RINGGIT dan TIDAK LEBIH DARIPADA SEPULUH RIBU RINGGIT ATAU PENJARA TIDAK MELEBIHI TIGA TAHUN. Pembatalan lesen memandu akan menyebabkan seseorang itu perlu mengikuti semula proses mendapatkan lesen memandu sebagaimana yang dilalui oleh bakal pemandu baharu. Mana-mana pemegang lesen yang telah mengumpul sejumlah mata demerit tetapi belum mencapai dua puluh mata boleh memohon untuk mengikuti kursus pemulihan yang ditetapkan oleh Ketua Pengarah dan sekiranya lulus dengan jayanya kursus tersebut, sejumlah lima puluh peratus (50%) mata demerit yang terkumpul akan
ditolak sebagai insentif. Pemberian insentif ini adalah hanya sekali dalam tempoh memegang suatu lesen memandu. Insentif pemanduan yang baik sebanyak lima puluh peratus (50%) pengurangan mata demerit juga boleh diberikan kepada pemegang lesen yang telah mengumpul sejumlah mata demerit tetapi tidak mencapai dua puluh mata dengan syarat mereka tidak pernah disabitkan atau dikompaunkan dengan mana-mana kesalahan terjadual dalam tempoh setahun daripada tarikh terakhir mata kesalahan terjadual direkodkan. Untuk permulaan, hanya kesalahan yang melibatkan had laju dan pelanggaran isyarat lampu merah sahaja yang akan dikenakan mata demerit. Pelaksanaan sistem ini akan mula dikuatkuasakan pada 15 April 2017. Sebarang pertanyaan mengenai inisiatif baru ini bolehlah di ajukan melalui email kepada kejara@jpj.gov.my. Jabatan Pengangkutan Jalan berharap dengan terlaksananya inisiatif baru ini dapat mendidik pengguna jalan raya dalam mematuhi peraturan seterusnya menyumbang kepada persekitaran jalan raya yang selamat. Ibu Pejabat, Jabatan Pengangkutan Jalan, Malaysia. TAMAT-
Akta 79(2) Akta Pengangkutan Jalan 1987 Gagal mematuhi isyarat merah Mata demerit yang diberikan Pemandu kenderaan motor selain dari kenderaan barangan dan bas Pemandu kenderaan barangan dan bas 4 6
Subseksyen 40(1) dan Subseksyen 79(2) Akta Pengangkutan Jalan 1987 Melebihi had laju yang dikenakan pada sesuatu kenderaan: Mata demerit yang diberikan Pemandu kenderaan motor selain dari kenderaan barangan dan bas Pemandu kenderaan barangan dan bas melebihi 40 km sejam; melebihi 40 km sejam; 4 6 melebihi 25 km ke 40 km sejam melebihi 25 km ke 40 km sejam 3 5 melebihi 1 km ke 25 km sejam melebihi 1 km ke 25 km sejam 2 4
Rakaman Kamera AwAS Mahkamah menjatuh hukum tidak bersalah bersalah Tiada mata dimerit Notis Kompaun dihantar ke pemilik kenderaan Pemilik Kenderaan tidak mengaku Bawa ke Mahkamah Mahkamah menjatuh hukum bersalah Pemilik Kenderaan melangsaikan kompaun Mata demerit diberikan
Sistem Mata Demerit Peringkat MATA TERKUMPUL TINDAKAN Pertama 20 mata pertama Amaran Kedua 20 mata kedua Gantung kali pertama 20 mata ketiga Gantung kali kedua 20 mata keempat Gantung kali ketiga Ketiga Batal (setelah 3 kali penggangtungan dalam tempoh 5 tahun) TEMPOH GANTUNG
6 - 8 bulan 8 - 10 bulan 10 - 12 bulan
Pembatalan Lesen 2017 Amaran 2018 Gantung Kali 1 6 Tahun 3 kali gantung diantara 2018- 2023 melebihi tempoh 5 tahun 2019 2020 Gantung Kali 2 2021 6 Tahun 3 kali gantung diantara 2020- 2025 melebihi tempoh 5 tahun 2022 2023 Gantung Kali 3 2024 2025 2026 Gantung Kali 4 5 Tahun 3 kali gantung diantara 2023-2027 melebihi tempoh 5 tahun 2027 Gantung Kali ke 5 Lesen Boleh Dibatalkan